OpenLLM-France/wikimedia huggingface dataset:
# Fortí de Biarra

El Fort, Reducte o Fortí de Biarra de Portvendres pertany al terme comunal de Portvendres, de la comarca del Rosselló, a la Catalunya del Nord.
Està situat al mateix port de Portvendres, a la riba dreta del port, davant per davant, en diagonal, del Fortí del Fanal.

## Història

El Fort, Fortí o Reducte de Biarra forma part de les nombroses obres dutes a terme per Vauban entre els anys 1673 i 1700 per tal d'assegurar la defensa del port de Portvendres.
El Fortí està inscrit com a Monument històric francès des del 6 de juny del 1933.
El monument és propietat de l'estat. Forma part del cens d'immobles Monuments Històrics com a fortificació.

## Bibliografia

* Becat, Joan. «123 - Portvendres». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Portvendres». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.

## Referències

* ↑ El Fortí de Biarra en els ortofotomapes de l'IGN
* ↑ Redoute Béar, a la base de dades Mérimée, del Ministeri de Cultura francès.

## Enllaços externs

* Pàgina web oficial de Portvendres Arxivat 2012-07-23 a Wayback Machine.
# Publi Nasó

Publi Nasó (en llatí Publius Naso) va ser un magistrat romà del segle i aC.
Va ser pretor l'any 44 aC i probablement és el mateix personatge que també va ser àugur i consta com a tal el 45 aC. Ciceró el descriu com a omni carens cupiditate («sense cap ambició personal»).

## Referències

* ↑ [https://quod.lib.umich.edu/m/moa/acl3129.0002.001/1152?rgn=full+text;view=image;q1=NasoSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 1142. ]
# Variraptor

Variraptor ('lladre de Varus') és un gènere representat per una única espècie de dinosaure teròpode dromeosàurid, que va viure en el Cretaci superior (fa aproximadament 77 i 69 milions d'anys, en el Campanià i el Maastrichtià), al territori que avui és França.

## Història

Les restes fòssils del Variraptor foren descoberts pels paleontòlegs aficionats Patrick i Annie Mechin, i anunciat per Jean Li Loueff, del Centre Nacional d'Investigació Científica (CNRS) de França.
El fòssil inclou un húmer dret amb una cresta deltopectoral més desenvolupada que en qualsevol altre teròpode conegut, la qual cosa indica una funció raptora forta per a l'avantbraç. Els altres ossos oposats inclouen un fèmur i vèrtebres vàries.

## Referències

* Li Loeuff, J. i Bufetaut, I. 1998. A new dromaeosaurid Theropod from the Upper Cretaceous of Southern France. Oryctos, 1, 105-112.
# Kerem Kanter

Kerem Kanter (Bursa, 29 d'abril de 1995) és un jugador de bàsquet turc. És germà del també jugador de bàsquet Enes Kanter.

## Carrera esportiva

Va jugar els seus tres primers anys d'NCAA amb els Wisconsin-Green Bay, i el darrer amb els Xavier Musketeers de Cincinnati (Ohio).
Després de no ser seleccionat en el draft de l'NBA del 2018, el 6 d'agost d'aquell any va signar el seu primer contracte professional amb el JL Bourg Basket de la lliga francesa. El mes de gener abandona l'equip francès i fitxa pel KK Alytaus Dzūkija de la lliga lituana, amb el qual guanya el premi al màxim encistellador del campionat amb una mitjana de 16,8 punts per partit i 7,3 rebots. El mes de juliol de 2019 es converteix en el tercer reforç del Club Joventut Badalona per la temporada 2019-20.

### Internacional

Va competir amb la selecció nacional turca sub-18 el 2013, aconseguint la medalla d'or al Campionat sub18 de FIBA Europe a Letònia.

## Referències

* ↑ «Kerem Kanter Player Profile» (en anglès). RealGM. [Consulta: 28 juliol 2019].
* ↑ «Kerem Kanter signs one-year deal with JL Bourg» (en anglès). Eurohoops, 06-08-2018 [Consulta: 28 juliol 2019].
* ↑ «Kerem Kanter, nou jugador del Joventut de Badalona». Esport 3, 22-07-2019 [Consulta: 28 juliol 2019].
* ↑ «NCAA Tournament: Green Bay's Kerem Kanter excited to play on older brother's home floor» (en anglès). The Oklahoman, 16-03-2016 [Consulta: 28 juliol 2019].
# Cabana de volta 1 (Vallbona de les Monges)

La Cabana de volta 1 és una obra de Vallbona de les Monges (Urgell) inclosa a l'Inventari del Patrimoni Arquitectònic de Catalunya.

## Descripció

Cabana de volta de perfil força senzill i perfectament inserida en mig del paisatge natural que l'envolta. Cabana amb una coberta de volta realitzada amb pedra picada. Aquesta volta interna es trasllueix a l'exterior també. La porta d'accés a aquesta cabana de volta es realitzada mitjançant una porta rectangular de llinda plana. Aquesta cabana damunt del sostre hi té una abundosa vegetació.

## Referències

* ↑ «Cabana de volta 1». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 març 2019].
# Fernando Sapiña Navarro

Fernando Sapiña Navarro (1964 - 2018) va ser un químic i gastrònom valencià. És conegut per ser l'inventor de la tècnica culinària de l'esferificació inversa: fer el procés a l'inrevés de com s'havia fet fins aleshores fou la solució per a crear boles sòlides amb un nucli líquid i persistents en el temps, tècnica aplicada al restaurant El Bulli.
Fou professor titular del Departament de Química Inorgànica de la Universitat de València i investigador de l'Institut de Ciència dels Materials de la Universitat de València, centre del qual va ser director entre 2013 i 2015. La seua investigació es va centrar en les noves vies de síntesi de materials amb composició, microestructura i propietats controlades. Impulsor del Grau de Ciències Gastronòmiques i del Gastrolab de la Universitat de València, va compaginar la seua tasca docent i de recerca amb la divulgació de la ciència. Va ser coordinador de diversos números de la revista Mètode, el primer d'ells en 2002 dedicat a la qüestió del canvi global, però també d'altres sobre gastronomia i ciència, nanociència o ciència dels materials. Entre 2005 i 2017 en va ser col·laborador fixe amb la seua columna «La ciència a taula», compilada en un llibre.
A més, va ser col·laborador habitual de l'Espai Ciència de l'Octubre Centre de Cultura Contemporània, i va participar activament en multitud d'activitats, tallers i xerrades divulgatives.

## Obra publicada

* Un futur sostenible?. El canvi global vist per un químic preocupat. Alzira: Bromera, 2001. ISBN 84-7660-630-3.
* El repte energètic: gestionant el llegat de Prometeu. Alzira: Bromera, 2005. ISBN 84-9824-034-4.
* La ciència a taula. València: Universitat de València, 2019. ISBN 978-84-9133-263-3.

## Referències

* ↑ Giges, Teresa. «Fernando Sapiña: la passió per la ciència». Saó, 17-01-2018. [Consulta: 7 desembre 2020].
* ↑ Gandia, Lucia. «La gastrociència de Fernando Sapiña, un tast literari». El Temps, 29-11-2019. [Consulta: 7 desembre 2020].
* ↑ «Les columnes gastronòmiques de Fernando Sapiña en el nou volum de les «Monografies Mètode»». [Consulta: 7 desembre 2020].
* ↑ «Les columnes gastronòmiques de Fernando Sapiña, el nou llibre de les «Monografies Mètode»». Vilaweb, 05-11-2019. [Consulta: 7 desembre 2020].
* ↑ «La ciència a taula». Mètode. [Consulta: 7 desembre 2020].
# Delphinium occidentale

Delphinium occidentale, l'esperó de cavaller occidental, és una planta perenne de la família de les ranunculàcies (Ranunculaceae).
És una planta perenne que pot arribar a fer entre 7 a 15 cm d'alçada. Cada tija erecta alta sorprèn amb innombrables flors blaveso de color porpra.de 7 a 10 cm, cadascuna amb un temptador tub de nèctar de colibrí. Pel que fa a aquesta espècie d'esperó salvatge renuncia en mida, guanya en delicada bellesa.
Creix al llarg de riberes i àrees humides de la Gran Conca a Nevada i Utah.

## Taxonomia

Delphinium occidentale va ser descrita per Coult. (S. Watson) i publicat a Manual of the Botany . . . of the Rocky Mountain Region . . 11, a l'any 1885.

### Etimologia

Vegeu: Delphinium
occidentale: epítet llatí que significa "de l'oest, occidental".

### Basiònim

* Delphinium elatum var. occidentale S. Watson

## Referències

* 1 2 «DELPHINIUM, WILD - Delphinium occidentale (w)» (en anglès). Seeds Trust. [Consulta: 15 juny 2021].
* 1 2 Blackwell, Laird. Morris Book Publishing LLC. Great Basin Wildflowers: A Guide To Common Wildflowers Of The High Deserts Of Nevada, Utah, And Oregon (Wildflower Series) (en anglès), 1 de juliol de 2006. ISBN 0-7627-3805-7 [Consulta: 15 juny 2021].
* ↑ «Delphinium occidentale». Tropicos.org Missouri Botanical Garden. [Consulta: 15 juny 2021].
* ↑ «A noms botànics». calflora.net. [Consulta: 15 juny 2021].
* ↑ «Dictionary of Botanical Epithets | obtusangulus - oculatus», 2019. [Consulta: 15 juny 2021].
# Frank Keeping

Frank Keeping (Pennington, Hampshire, 11 d'agost de 1867 – Lymington, 21 de febrer de 1950) va ser un ciclista britànic que va prendre part en els Jocs Olímpics d'Atenes de 1896.
Va participar en les curses de velocitat (333 m) i de les 12 hores. En aquesta darrera prova va ser un dels dos ciclistes que finalitzà la cursa, recorrent 314,664 km, quedant a una sola volta del vencedor, Adolf Schmal.
Empatat amb dos ciclistes més, Keeping aconseguí la cinquena posició a la prova de velocitat, amb un temps de 27,0 segons.

## Referències

* ↑ Gjerde, Arild; Jeroen Heijmans; Bill Mallon; Hilary Evans. «Frederick Keeping Biography and Olympic Results». Olympics. Sports Reference.com, 01-11-2012. Arxivat de l'original el 13 de desembre 2012. [Consulta: 11 setembre 2012].

## Enllaços externs

* Fitxa de Frank Keeping
# Publi Muci Escèvola

Publi Muci Escèvola és el nom dels següents personatges:
* Publi Muci Escèvola (cònsol 175 aC)
* Publi Muci Escèvola (cònsol 133 aC), fill de l'anterior
# Tutanota

Tutanota és un programari de correu electrònic de codi obert i lliure que ofereix correu web encriptat. Ha estat desenvolupat i proporcionat per una empresa alemanya, Tutanota GmbH, des del 2011.
El nom Tutanota deriva de les paraules llatines tuta nota que signifiquen "missatge segur". L'empresa es va fundar el 2011 a Hannover, Alemanya, on es troba el seu domicili social.

## Història

Tutanota GmbH és un dels pocs proveïdors de correu electrònic xifrat. En concret usa encriptació simètrica (AES 128) i asimètrica (AES 128 / RSA 2048) per a encriptrar correus electrònics d'extrem a extrem. A més, Tutanota usa TLS, Perfect Forward Secrecy, DNSSEC, DANE, DMARC i DKIM. El seu codi està alliberat sobre llicència GPL-v3, de tal manera que qualsevol membre de la comunitat el pot revisar i auditar a Github.
Els fundadors Arne Möhle i Matthias Pfau afirmen haver desenvolupat Tutanota per a defensar la privacitat en línia. Quan Edward Snowden va revelar els programes de vigilància massiva de la NSA com XKeyscore el 2013, la seva opinió es va generalitzar encara més.
Al març de 2017, Tutanota tenia més de 2 milions d'usuaris registrats. Des d'un principi, el model de negoci de Tutanota ha descartat guanyar diners a través de la publicitat. El finançament de l'empresa es basa en donacions i subscripcions denominades Premium i Teams.

## Vegeu també

* Proton AG

## Referències

* ↑ «New Germany-based end-to-end encrypted e-mail service launches internationally» (en anglès). CNN.com, 10-07-2014. [Consulta: 30 maig 2022].
* ↑ «‘NSA-proof’ Encrypted Email Service Tutanota Launches» (en anglès). Info-Security Magazine, 03-07-2014. [Consulta: 30 maig 2022].
* ↑ «Tutanota, An Open Source Encrypted Gmail Alternative, Heads Out Of Beta» (en anglès). Techcrunch, 18-03-2015. [Consulta: 30 maig 2022].
* ↑ Lorenzo, José Antonio. «ProtonMail vs Tutanota: diferencias de estos servicios de e-mail seguros» (en castellà). Redeszone.net, 11-07-2021. Arxivat de l'original el 2022-05-22. [Consulta: 30 maig 2022].
* ↑ «The 5 Best Secure Email Services for 2022» (en anglès). Lifewire.com, 03-01-2022. [Consulta: 30 maig 2022].
* ↑ Zak, Robert. «The 12 Most Secure Email Services for Better Privacy» (en anglès). Maketecheasier, 16-07-2019. [Consulta: 30 maig 2022].
* ↑ Benito, Ivan. «Tutanota: email privado y seguro (opinión)» (en castellà). Algoentremanos.com, 29-12-2019. [Consulta: 30 maig 2022].
* ↑ «Tutanota. Un proveedor de correo seguro, privado y gratuito» (en castellà). Verasoul.com, 30-07-2020. [Consulta: 30 maig 2022].
* ↑ «Encrypted email: the privacy alternative to Gmail #CyberAware» (en anglès). Sticky Password, 20-10-2015. [Consulta: 30 maig 2022].
* ↑ «Tutanota, cliente y servicio de correo electrónico basado en la privacidad» (en castellà). Ubunlog.com. [Consulta: 30 maig 2022].
# Orangeburg (Carolina del Sud)

Orangeburg és una població dels Estats Units a l'estat de Carolina del Sud. Segons el cens del 2000 tenia 12.765 habitants.

## Demografia

Segons el cens del 2000, Orangeburg tenia 12.765 habitants, 4.512 habitatges i 2.526 famílies. La densitat de població era de 594,5 habitants/km².
Dels 4.512 habitatges en un 23,8% hi vivien nens de menys de 18 anys, en un 33,5% hi vivien parelles casades, en un 18,8% dones solteres, i en un 44% no eren unitats familiars. En el 35,2% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,88.
Per edats la població es repartia de la següent manera: un 17,7% tenia menys de 18 anys, un 28,6% entre 18 i 24, un 21% entre 25 i 44, un 17,5% de 45 a 60 i un 15,2% 65 anys o més.
L'edat mediana era de 28 anys. Per cada 100 dones de 18 o més anys hi havia 71 homes.
La renda mediana per habitatge era de 30.306$ i la renda mediana per família de 37.008$. Els homes tenien una renda mediana de 30.310$ mentre que les dones 21.935$. La renda per capita de la població era de 15.263$. Entorn del 17,9% de les famílies i el 24,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orangeburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Orangeburg». American Fact Finder. Oficina del Cens dels Estats Units, 12-01-2010.
# CEA

«CEA» té aquests significats:
* Anàlisi de cost-efectivitat
* Abreviatura anglesa de Carcinoembryonic antigen o antigen carcinoembrionari. molt emprada.
* Commissariat à l'énergie atomique, actualment Commissariat à l'énergie atomique et aux énergies alternatives.
* Estudios CEA (Cinematografía Española Americana)
# Fernando Sanz Durán

Fernando Sanz Durán (Madrid, 4 de gener de 1974) és un exfutbolista madrileny. Va ser també president del Màlaga CF.

## Trajectòria

Format a les categories inferiors del Reial Madrid, primer va passar per una breu cessió a Xile, dins del Unión Española. De nou a Espanya, juga amb el filial blanc i el 1996 debuta amb el primer equip. Disputa fins a 13 partits d'eixa campanya de debut, la 95/96, i sis més a la següent.
Tot i ser fill del llavors president del Reial Madrid, Lorenzo Sanz, mai va arribar a ser titular. En eixa època, el seu club va guanyar la Copa d'Europa i la Intercontinental.
A l'inici de la temporada 99/00 deixa Madrid i marxa al Màlaga CF. Al club andalús té la titularitat i aconsegueix classificar-lo per a competicions europees. El 2006 deixa el futbol en actiu, amb 240 partits i 4 gols en les seves estadístiques.
# Gilbert Levin

Gilbert V. Levin és un enginyer estatunidenc, fundador de Spherix i famós pels experiments sobre el sòl de Mart a partir de dades del programa Viking i el desenvolupament de la tagatosa.
Levin és membre del «Comitè Internacional Contra la Missió Mars Sample Return» (ICAMSR).

## Referències

* ↑ Spherix Incorporated(anglès)
* ↑ «Gilbert V. Levin, Ph.D.—The Brains Behind the New, Low-Calorie Sugar, D-Tagatose» (en anglès). FoodTechSource. [Consulta: 31 març 2010].
* ↑ Lloc web del International Committee Against Mars Sample Return(anglès)

## Vegeu també

* Vida a Mart

## Enllaços externs

* Johns Hopkins Magazine sobre Gilbert Levin(anglès)
# Fotòpsia

La fotòpsia és la presència de flaixos de llum percebuts en el camp de la visió.
És més freqüentment associada amb:
* despreniment de vitri posterior
* aura de migranya (migranya ocular / migranya retiniana)
* aura de migranya sense cefalea
* trencament o despreniment de retina
* infart del lòbul occipital (similar al ictus occipital)
* deprivació sensorial (al·lucinacions oftalmopàtiques)
* degeneració macular associada a l'edat
* insuficiència vertebrobasilar
* neuritis òptica
La contracció o la liqüefacció del vitri, que són les causes més comunes de fotòpsia, provoquen estiraments en les unions vitreoretinals, irritant la retina i fent que es descarreguin impulsos elèctrics. El cervell interpreta aquests impulsos com a flaixos.
Aquest trastorn també s'ha identificat com un símptoma inicial comú de la coroïditis interna puntual, una rara malaltia autoimmunitària.
Durant l'embaràs, la fotòpsia de nova aparició pot estar en relació a una preeclàmpsia severa.
També pot ser un signe de melanoma uveal, que és extremadament rar.

## Referències

* ↑ «Punctate inner choroidopathy | Genetic and Rare Diseases Information Center (GARD) – an NCATS Program».

## Vegeu també

* Fosfè
* Miiodesòpsia
# Premi Una Vida de Cine

El Premi Una Vida de Cinema va ser un guardó que va crear el Festival Internacional de Cinema d'Osca en 1989. Va ser el primer premi honorífic que va crear i distingia a professionals de diferents professions cinematogràfiques sense distinció de nacionalitat per una llarga i prestigiosa trajectòria professional. En 1998 va ser concedit per última vegada, coincidint amb la creació del Premi Luis Buñuel, de característiques similars i que en una certa forma va venir a substituir-lo.

## Llistat de premiats

| Any | Premiat | Professió |
| 1989 | Julio Alejandro Fernando Colomo | Guionista Director, guionista y productor |
| 1990 | Jaime de Armiñán | Director i guionista |
| 1991 | Andrzej Wajda | Director |
| 1992 | Fernando Rey | Actor |
| 1993 | Concha Velasco | Actriu i cantant |
| 1994 | Tomás Gutiérrez Alea | Director i guionista |
| 1995 | Francisco Rabal | Actor, director i guionista |
| 1997 | Nelson Pereira dos Santos | Director, guionista, productor i actor |
| 1998 | María Rojo | Actriu |

## Fonts

* «Historia. Homenajes. Premio Una Vida de Cine». Festival Internacional de Cine de Huesca. [Consulta: 17 diciembre 2018].
# Upsala (Minnesota)

Upsala és una població dels Estats Units a l'estat de Minnesota. Segons el cens del 2000 tenia 424 habitants.

## Demografia

Segons el cens del 2000, Upsala tenia 424 habitants, 188 habitatges, i 103 famílies. La densitat de població era de 50,4 habitants per km².
Dels 188 habitatges en un 25% hi vivien nens de menys de 18 anys, en un 47,3% hi vivien parelles casades, en un 5,9% dones solteres, i en un 44,7% no eren unitats familiars. En el 40,4% dels habitatges hi vivien persones soles el 25,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 3,14.
Per edats la població es repartia de la següent manera: un 25,9% tenia menys de 18 anys, un 6,8% entre 18 i 24, un 25% entre 25 i 44, un 16,5% de 45 a 60 i un 25,7% 65 anys o més.
L'edat mediana era de 40 anys. Per cada 100 dones de 18 o més anys hi havia 91,5 homes.
La renda mediana per habitatge era de 30.000 $ i la renda mediana per família de 48.333 $. Els homes tenien una renda mediana de 31.731 $ mentre que les dones 19.821 $. La renda per capita de la població era de 16.382 $. Entorn del 9,4% de les famílies i el 13,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Upsala». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Upsala». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Kamasutra (manga)

Kamasutra (カーマスートラ, Kāmasūtora) són originalment quatre mangues Tankobon fet per Go Nagai i Kunio Nagatani publicats per Tokuma Shoten en 1990-03-31, 1990-06-30, 1990-09-30 i 1990-11-30. Fou més tard adaptada en un OVA anomenat Kamasutra: The Ultimate Sex Adventure (究極のＳＥＸアドベンチャー カーマスートラ, Kyūkyoku no Sekkusu Adobenchā Kāmasūtora), conegut en els EUA com Kama Sutra i àmpliament considerat un anime hentai. L'OVA també va ser distribuït a Espanya.

## Història

Yukari Tsuji en un viatge per aprendre l'art del Kama Sūtra. Se troba l'ajuda d'un professor perquè puga aprendre a complaure la seua xicota, i també vol convertir-se en un gran guerrer. Ell aprèn d'una princesa que ha estat atrapada per un malvat home, i també s'exposa per a rescatar-la, i aprendre més d'ella.

## Referències

* ↑ «Go Nagai's manga works 1981-1990» (en japanese). Nagai Go Special Corner. Japan: ebookjapan initiative. Arxivat de l'original el 2007-11-23. [Consulta: 30 novembre 2008].

## Enllaços externs

* Kamasutra (japonès) a la pàgina web World of Go Nagai
* Kama Sutra (OVA) a l'Enciclopèdia d'Anime News Network (anglès)
* Kyukioku no Sex Adventure Kamasutra (japonès) a allcinema
# Orange Walk Town

Orange Walk Town és una ciutat de l'estat de Belize i la capital del Districte d'Orange Walk.

## Situació

La vila d'Orange Walk Town, tot i comptar amb poc més de 13.300 habitants, està entre les cinc més grans del país. Situada al nord, a uns 53 km de Belize City.

## Història

La zona va tenir una gran activitat humana a l'època dels maies, conservant-ne moltes ruïnes i temples. El segle xix va rebre un increment demogràfic per l'arribada de mestissos refugiats que fugien de les guerres mexicanes. La població actual està composta de mestissos, criolls, mennonites i asiàtics.

## Economia

Els mestissos van aportar a la regió el cultiu de la canya de sucre, que n'és la principal activitat industrial. L'economia de la ciutat es basa també en l'interès del turisme pels atractius de la zona.
# CD de la Universidad Católica del Ecuador

El Club Deportivo de la Universidad Católica del Ecuador és un club de futbol de la ciutat de Quito (Equador). Va ser fundat el 15 de maig de 1963.

## Palmarès

* Campionat Interandinos:
** 1965
* Segona Divisió de l'Equador:
** 1990 E1, 2007, 2012

## Referències

* ↑ U. Católica Arxivat 2017-05-11 a Wayback Machine. a ecuafutbol.org
* ↑ «Ecuador - Champions and Runners-up Interandinos». rsssf.com. [Consulta: 16 desembre 2017].

## Enllaços externs

* CD de la Universidad Católica del Ecuador - Lloc web oficial